കോവിഡ് മൂന്നാംതരംഗം ചെറുക്കാന് കര്മപദ്ധതിയുമായി കോര്പറേഷന് തിരുവനന്തപുരം: കോവിഡ് മൂന്നാംതരംഗം ചെറുക്കാന് പ്രത്യേക കര്മപദ്ധതിയുമായി തിരുവനന്തപുരം കോര്പറേഷന്. ഇന്നലെ ചേര്ന്ന പ്രത്യേക കൗണ്സില് യോഗത്തില് ആരോഗ്യ സ്റ്റാന്ഡിംഗ് സമിതി അധ്യക്ഷ ജമീല ശ്രീധരന് കര്മപദ്ധതി അവതരിപ്പിച്ചു. പദ്ധതിയുടെ ഭാഗമായി 100 വാര്ഡിലും വാര്ഡുതല ജാഗ്രത സമിതികള് രൂപീകരിക്കും. കൗണ്സിലര് അധ്യക്ഷനും ജൂണിയര് ഹെല്ത്ത് ഇന്സ്പെക്ടര് കണ്വീനറുമായിരിക്കും. അയല്പക്ക സമിതി രൂപീകരണം, കോവിഡ് മുന്നണി പോരാളികളുടെ നിയമനം, അയല്പക്ക സമിതിക്ക് ആവശ്യമായ സഹായം നല്കല് എന്നിവയാണ് പ്രധാന ചുമതല. വാര്ഡ്തല സഹായ സമിതിക്ക് ആവശ്യമെങ്കില് ബാങ്ക് അക്കൗണ്ട് തുറന്ന് പ്രാദേശികമായ വിഭവ സമാഹരണം നടത്താം. രോഗികളുടെ കുടുംബാംഗങ്ങളെ സമിതിയില്നിന്ന് ഫോണ് വിളിക്കും. ആവശ്യമായ സഹായം ലഭിക്കുന്നുണ്ടോയെന്ന് ഉറപ്പാക്കും. 250 വീടുകള് അടങ്ങുന്നതാകും അയല്പക്ക സമിതി. കോവിഡ് ബാധിതരുടെയും നിരീക്ഷണത്തില് കഴിയുന്നവരുടെയും കണക്കെടുക്കും. സമിതിയിലൈ ദ്രുതകര്മ സംഘം വോളന്റിയര്മാര് രോഗികള്ക്ക് വീടുകളിലെ സൗകര്യവും കുടുംബാംഗങ്ങളുടെ നിരീക്ഷണ കാലയളവും ഉറപ്പാക്കും. വീടുകളില് സൗകര്യമില്ലെങ്കില് കണ്ട്രോള് റൂമുമായി ബന്ധപ്പെട്ട് സൗകര്യപ്രദമായ കേന്ദ്രത്തിലേക്കു മാറ്റും. വാക്സിന് എടുക്കാത്തവരെ കണ്ടെത്താന് സര്വേ നടത്തും. ഇതിനായി ഒരോ വാര്ഡിലും 10 പേരെ നിയോഗിക്കും. സംഘം വീടുകളിലെത്തി വിവരം ശേഖരിക്കും. ഇങ്ങനെ കണ്ടെത്തുന്നവര്ക്ക് സമയബന്ധിതമായി വാക്സിന് നല്കും. 15ന് സര്വേ ആരംഭിക്കാനാണ് ധാരണ. വാര്ഡുകളില് രണ്ടുപേരെ കോവിഡ് പോരാളികളായി നിയോഗിക്കും. ഇവര് രോഗികള്ക്കും കുടുംബാംഗങ്ങള്ക്കും രോഗപ്രതിരോധ പ്രവര്ത്തനങ്ങള്ക്കായുള്ള സഹായം നല്കും. അതത് വാര്ഡുകളിലുള്ള ഇവര്ക്ക് നഗരസഭ ലൈസന്സുണ്ടാകും.ഏറ്റവും ആദ്യം 100 ശതമാനം വാക്സിഷേന് പൂര്ത്തിയാക്കുന്ന വാര്ഡിന് കാഷ് അവാര്ഡ് നല്കും. ആദ്യ മൂന്നു സ്ഥാനക്കാര്ക്ക് യഥാക്രമം 10,000, 5,000, 3,000 രൂപ നല്കും. തുക ശുചിത്വ പരിപാലനത്തിനായി ഉപയോഗിക്കാനാകും.